ग्राम समाज की यह भूमि अभिलेखों में चारागाह, पशुचर, तालाब, कब्रिस्तान और बंजर के नाम दर्ज है। बीते दिनों इस जमीन को चिन्हित कर अवैध कब्जे से मुक्त कराने के लिए चलाये गये अभियान में जिला प्रशासन ने लगभग 552 हेक्टेयर अर्थात 2,200 बीघे जमीन को कब्जामुक्त कराया है। बाजार में इस भूमि की कीमत 1,720 करोड़ रुपये आंकी गयी है। लेकिन मोहनलालगंज, बीकेटी, सरोजनीनगर, सदर और महिलाबाद तहसील में अब भी बड़े पैमाने पर ग्राम समाज तथा कृषि योग्य भूमि पर अवैध कब्जे बरकरार हैं।